CELEX: 62013CN0125
Language: da
Date: 2013-03-14 00:00:00
Title: Sag C-125/13: Sag anlagt den 14. marts 2013 — Europa-Kommissionen mod Rådet for Den Europæiske Union

1.6.2013   
            
            
               DA
            
            
               Den Europæiske Unions Tidende
            
            
               C 156/21
            
         Sag anlagt den 14. marts 2013 — Europa-Kommissionen mod Rådet for Den Europæiske Union
   (Sag C-125/13)
   2013/C 156/33
   Processprog: engelsk
   
      Parter
   
   
      Sagsøger: Europa-Kommissionen (ved K. Banks, A. Bouquet og A. Szmytkowska, som befuldmægtigede)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets forordning (EU) nr. 1243/2012 af 19. december 2012 om ændring af forordning (EF) nr. 1342/2008 om fastlæggelse af en langsigtet plan for torskebestande og for fiskeri efter disse bestande (1) annulleres
            
         
               —
            
            
               Virkningerne af den annullerede rådsforordning opretholdes i en rimelig periode efter dommens afsigelse, dvs. i maksimalt et helt kalenderår, der begynder den 1. januar i året efter dommens afsigelse, og
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen har ved det foreliggende søgsmål nedlagt påstand om annullation af Rådets forordning (EU) nr. 1243/2012 af 19. december 2012 om ændring af forordning (EF) nr. 1342/2008 om fastlæggelse af en langsigtet plan for torskebestande og for fiskeri efter disse bestande, mens de retlige virkninger af denne forordning opretholdes i en rimelig periode efter dommens afsigelse i den foreliggende sag, dvs. i højst et helt kalenderår, der begynder den 1. januar i året efter dommens afsigelse.
   Kommissionens søgsmål er støttet på følgende tre anbringender:
   
               a)
            
            
               Kommissionen har med det første anbringende om en retlig fejl vedrørende retsgrundlaget for den anfægtede forordning (tilsidesættelse af artikel 43, stk. 2, TEUF) anført, at Rådet begik en fejl ved at opdele Kommissionens forslag og vedtage dele af det på grundlag af artikel 43, stk. 3, TEUF, idet det burde have baseret hele forslaget på artikel 43, stk. 2, som Kommissionen havde foreslået. Den anfægtede forordning indeholder visse bestemmelser, der ikke er omfattet af anvendelsesområdet for artikel 43, stk. 3, der kun kan danne grundlag for foranstaltninger vedrørende fastsættelse og fordeling af fiskerimuligheder.
            
         
               b)
            
            
               Kommissionen har med det andet anbringende om den heraf følgende retlige fejl vedrørende beslutningsproceduren, Europa-Parlamentets institutionelle beføjelser til at deltage i den almindelige lovgivningsprocedure og høring af Det Økonomiske og Sociale Udvalg (tilsidesættelse af artikel 294 TEUF og artikel 43, stk. 2, TEUF) anført, at den omhandlede del af forslaget blev vedtaget af Rådet alene, og at Europa-Parlamentet ikke deltog i vedtagelsen heraf, som det ville have gjort under den almindelige lovgivningsprocedure, og at Det Økonomiske og Sociale Udvalg blev ikke hørt.
            
         
               c)
            
            
               Endelig har Kommissionen med det tredje anbringende vedrørende vedtagelsen af den anfægtede forordning uden et kommissionsforslag eller uden grundlæggende ændringer af karakteren af Kommissionens forslag (fransk dénaturation) (tilsidesættelse af artikel 17 TEU og artikel 43, stk. 3, TEUF) henvist til, at Rådets opdeling af forslaget og den heraf følgende ændring af retsgrundlaget for en del af forslaget har medført en grundlæggende ændring af karakteren af Kommissionens forslag under tilsidesættelse af Kommissionens eneret til at fremsætte forslag.
            
         
      (1)  EUT L 352, s. 10.